1.

V rámci špecifického cieľa uvedeného v článku 3 ods. 2 písm. a) sa z nástroja podporí najmä: a) infraštruktúra, budovy, systémy a služby, ktoré sú potrebné na hraničných priechodoch, v problémových oblastiach (hotspotoch) či na účely hraničného dozoru medzi hraničnými priechodmi, a to v záujme predchádzania neoprávnenému prekračovaniu hraníc, nelegálnemu neregulárnemu prisťahovalectvu a cezhraničnej trestnej činnosti na vonkajších hraniciach a boja proti nim, ako aj v záujme zabezpečenia plynulého toku legitímnych cestujúcich , ako aj účinné riadenie migračných tokov vrátane opatrení týkajúcich sa usmerňovania osôb, ktoré potrebujú medzinárodnú ochranu alebo chcú požiadať o medzinárodnú ochranu, pri neustálom zabezpečovaní dôstojného zaobchádzania s dotknutými osobami ; [PN 171] b) materiálno-technické vybavenie, vrátane dopravných prostriedkov, a komunikačné systémy, ktoré sú potrebné na účinnú a bezpečnú kontrolu hraníc a ktoré zodpovedajú normám stanoveným Európskou agentúrou pre pohraničnú a pobrežnú stráž, ak takéto normy existujú; c) odborná príprava, ktorá sa zameriava na európske integrované riadenie hraníc alebo ktorá prispieva k jeho rozvoju a ktorá zároveň zohľadňuje operačné potreby a, výsledky analýzy rizika a je výzvy identifikované v odporúčaniach pre jednotlivé krajiny, a to všetko v plnom súlade so základnými právami; [PN 172] d) vysielanie spoločných styčných úradníkov v zmysle nariadenia (EÚ) č. …/…[nové nariadenie o ILO] (1) do tretích krajín a vysielanie príslušníkov pohraničnej stráže a iných expertov do členských štátov alebo z členského štátu do tretej krajiny, prehlbovanie spolupráce a posilňovanie operačných kapacít v prípade sietí expertov alebo styčných úradníkov, ako aj výmena najlepších postupov a posilňovanie kapacít európskych sietí v oblasti posudzovania, presadzovania, podpory a rozvoja politík Únie; [PN 173] e) štúdie, pilotné projekty a iné príslušné akcie zamerané na vykonávanie európskeho integrovaného riadenia hraníc alebo jeho rozvoj vrátane opatrení zameraných na rozvoj európskej pohraničnej a pobrežnej stráže, ako napr. spoločné budovanie kapacít, spoločné verejné obstarávanie, zavedenie spoločných noriem a iné opatrenia, ktoré zjednodušia spoluprácu a koordináciu medzi Európskou agentúrou pre pohraničnú a pobrežnú stráž a členskými štátmi , ako aj opatrenia súvisiace s usmerňovaním osôb, ktoré potrebujú alebo chcú požiadať o medzinárodnú ochranu ; [PN 174] f) akcie zamerané na vývoj inovatívnych metód alebo využívanie nových technológií, ktoré majú potenciál uplatniť sa v iných členských štátoch, najmä činnosti zamerané na využívanie výsledkov výskumných projektov v oblasti bezpečnosti v prípade, že Európska agentúra pre pohraničnú a pobrežnú stráž na základe článku 37 nariadenia (EÚ) 2016/1624 označí využívanie týchto výsledkov za prínos z hľadiska rozvoja operačných kapacít európskej pohraničnej a pobrežnej stráže. Inovačné metódy a nové technológie tohto typu musia byť v plnom súlade so základnými právami a právom na ochranu osobných údajov ; [PN 175] g) prípravné kroky , monitorovacie, administratívne a technické činnosti, ktoré sú potrebné na vykonávanie politík v oblasti vonkajších hraníc, a to okrem iného na účely posilnenia správy schengenského priestoru na základe vytvorenia a uplatňovania hodnotiaceho mechanizmu podľa nariadenia (EÚ) č. 1053/2013 na overenie uplatňovania schengenského acquis a Kódexu schengenských hraníc, vrátane výdavkov na služobné cesty expertov Komisie a členských štátov, ktorí sa zúčastňujú kontrol na mieste, ako aj opatrení na implementáciu odporúčaní vydaných v nadväznosti na posúdenie zraniteľnosti, ktoré vykonala Európska agentúra pre pohraničnú a pobrežnú stráž v súlade s nariadením (EÚ) 2016/1624; [PN 176] ga) opatrenia na zvýšenie kvality údajov uchovávaných v systémoch IT v oblasti víz a hraníc a na zlepšenie uplatňovania práva dotknutej osoby na informácie, prístup, opravu, vymazanie a obmedzenie, pokiaľ ide o spracúvanie údajov v rámci opatrení, ktoré patria do rozsahu pôsobnosti tohto nástroja; [PN 208] h) identifikácia, odber odtlačkov prstov, registrácia, bezpečnostné kontroly, vedenie pohovoru, poskytovanie informácií, lekárske vyšetrenie, skríning zraniteľnosti a v prípade potreby lekárska starostlivosť, ako aj prípadné odkázanie štátnych príslušníkov tretích krajín na príslušné azylové konanie na vonkajších hraniciach, a to najmä v problémových oblastiach (hotspotoch); [PN 177] i) akcie zamerané na zvyšovanie informovanosti zainteresovaných strán a širokej verejnosti o politikách v oblasti vonkajších hraníc vrátane inštitucionálnej komunikácie o politických prioritách Únie; j) vývoj štatistických nástrojov, metód a ukazovateľov s náležitým ohľadom na zásadu nediskriminácie ; [PN 178] k) operačná podpora na vykonávanie európskeho integrovaného riadenia hraníc; ka) výmena najlepších postupov a odborných znalostí, a to aj pokiaľ ide o ochranu základných práv v súvislosti s rôznymi zložkami riadenia hraníc, najmä pokiaľ ide o identifikáciu, okamžitú pomoc a odovzdávanie zraniteľných osôb do starostlivosti služieb určených na ich ochranu; [PN 179] kb) opatrenia na tvorbu, monitorovanie a hodnotenie politík a postupov vrátane uplatňovania spoločných štatistických nástrojov, metód a ukazovateľov na meranie pokroku a posudzovanie vývoja politiky. [PN 180]